cyanic-selkie/wikianc huggingface dataset:
গোণ্ড জাতি
বর্গীকরণ
উত্তরপ্রদেশ সরকার গোণ্ডি জাতিকে তফসিলি উপজাতির অন্তর্ভুক্ত করে কিন্তু ২০০৭ খ্রিষ্টাব্দ নাগাদ তারা উত্তরপ্রদেশে তাফসিলি জনগোষ্ঠী হিসেবে নিবন্ধিত ছিল। ২০১৭ সালের হিসাবে, এই উপজাতীয় পদটি কেবল নির্দিষ্ট জেলাতেই প্রযোজ্য, সম্পূর্ণ রাজ্যে নয়। ২০১১-এর জনগণনায় উত্তরপ্রদেশে তফসিলি উপজাতি ভুক্ত গোণ্ডদের সংখ্যা ২১,৯৯২ দর্শানো হয়।
বহিঃসংযোগ
এই নিবন্ধটিতে ১৯৯৫ খ্রিস্টাব্দের সার্বজনীন ডোমেইন লাইব্রেরি অব কংগ্রেস কান্ট্রি স্টাডির উপাদান রয়েছে
বুফর্ড, জর্জিয়া
বুফর্ড মার্কিন যুক্তরাষ্ট্রের জর্জিয়া রাজ্যের গুইনেট ও হল কাউন্টির একটি শহর। ২০১০ সালের আদমশুমারি অনুসারে, শহরটির জনসংখ্যা ১২,২২২ জন। শহরটির বেশিরভাগ অংশ গুইনেট কাউন্টির অন্তর্গত, যা আটলান্টা-স্যান্ডি স্প্রিংস-মেরিয়েটা মহানগর পরিসংখ্যান অঞ্চলের অংশ। শহরের হল কাউন্টির অন্তর্গত অংশটি আটলান্টার মহানগর পরিসংখ্যান অঞ্চলের অংশ নয়, তবে আটলান্টার বৃহত্তর সম্মিলিত পরিসংখ্যান অঞ্চলের অংশ; যার মধ্যে হল কাউন্টি অন্তর্ভুক্ত রয়েছে।
আটলান্টার সাথে উত্তর ক্যারোলাইনার শার্লটকে সংযুক্তকারী একটি রেলপথ ১৮৭২ সালে এই স্থানে নির্মিত হওয়ার পরে শহরটি প্রতিষ্ঠিত হয়। বুফর্ড শহরের নামকরণ আলগারন সিডনি বুফর্ডের নামে করা হয়, যিনি তখন আটলান্টা ও রিচমন্ড এয়ার লাইন রেলওয়ের সভাপতি ছিলেন। বোনা অ্যালেন কোম্পানির নেতৃত্বাধীন চর্ম শিল্পের পাশাপাশি রেলওয়ে স্টেশনের অবস্থানের কারণে বিংশ শতাব্দীর প্রথম দশকের (১৯০০-এর দশক) গোড়ার দিকে মহামন্দা শেষ হওয়ার পরে শহরটির জনসংখ্যা বৃদ্ধি পায়।
শহরটি তার নিজস্ব বিদ্যালয় জেলা, বুফর্ড নগর বিদ্যালয় জেলা পরিচালনা করে এবং বেশ কয়েক জন সংগীতশিল্পী ও ক্রীড়াবিদের জন্মস্থান ও বাস্থান। বুফর্ড অঞ্চলে জাদুঘর ও কমিউনিটি সেন্টার সহ বিভিন্ন পর্যটনকেন্দ্র, জর্জিয়া রাজ্যের বৃহত্তম মল জর্জিয়ার মল ও লেক ল্যানিয়ার দ্বীপপুঞ্জ রয়েছে।
ইতিহাস
বুফর্ড ঐতিহাসিক নথিপত্র অনুসারে ১৯ শতকের গোড়ার দিকে আবির্ভূত হয়। বুফর্ড বর্তমানে যে অঞ্চলে অবস্থান করছে, তা মূলত চেরোকি অঞ্চলের অংশ। ১৮১৭ সালে সন্ধি সত্ত্বেও এই অঞ্চলটি মার্কিন যুক্তরাষ্ট্রে সমর্পিত হয় ও গুইনেট কাউন্টির আইনসভা ১৮১৮ সালে প্রতিষ্ঠাত হয়, ১৮৩০-এর দশক পর্যন্ত এই অঞ্চলটি চেরোকিদের দ্বারা অধ্যুষিত ছিল। প্রথম অ-দেশীয় আমেরিকানরা ১৮২০-এর দশকের শেষের দিকে বা ১৮৩০-এর দশকের গোড়ার দিকে বুফর্ড অঞ্চলে পৌঁছায়, যদিও বুফর্ড অঞ্চলের বেশিরভাগ অংশে তাঁরা ১৮৬০-এর দশক পর্যন্ত বসতি স্থাপন করেনি।
গৃহযুদ্ধের পরবর্তী সময়ে ১৮৬৫ সালে প্রসারিত রিচমন্ড ও ড্যানভিল রেলপথ ব্যবস্থা নির্মাণের সময়, রেলপথের স্টকহোল্ডার টমাস গারনার ও লারকিন স্মিথ রেলপথের ডানদিকের চারপাশে জমি ক্রয় করে এবং বুফর্ড শহরটির নির্মাণ শুরু করে।  [ শহরটির নামকরণ আলগারন সিডনি বুফর্ডের নামে করা হয়, যিনি রেলপথ নির্মাণের সময় আটলান্টা ও রিচমন্ড এয়ার-লাইন রেলওয়ের সভাপতি ছিলেন। [৮] [9 রেলপথের নির্মাণ কাজ ১৮৭১ সালে সমাপ্ত হওয়ার পরে, এই শহরটি দ্রুত রেলপথের চারদিকে প্রসারিত হতে শুরু করে []] এবং এটি ১৮৭২ সালের ২৪ আগস্ট টাউন অব বুফর্ড (বুফর্ডের শহর) হিসাবে অন্তর্ভুক্ত হয় [১০] এবং ১৮৯৬ সালে সিটি অব বুফর্ড (বুফর্ড শহর) নামে নামকরণ করা হয়।
ভূগোল
বুফর্ড উত্তর জর্জিয়ার গুইনেট কাউন্টির উত্তর অঞ্চলে অবস্থিত, যার একটি ছোট্ট অংশ উত্তর দিকে হল কাউন্টি পর্যন্ত প্রসারিত। শহরটি আটলান্টা মহানগর অঞ্চলের শহরতলির অন্তর্গত। আমেরিকা যুক্তরাষ্ট্রের আদমশুমারি ব্যুরো অনুসারে, ২০১০ সালে শহরটির মোট জমির পরিমাণ ১৭.০৯ বর্গমাইল (৪৪.২৬ বর্গ কিমি), যার মধ্যে স্থল ভূমি ১৭.০১ বর্গমাইল (৪৪.০৬ বর্গ কিমি) ও জলভাগ ০.০৮ বর্গমাইল (০.২০ কিমি ২) বা ০.৪৪%। শহরের উচ্চতা ১,১৮৩ ফুট (৩৬১ মিটার)।
বুফর্ড শহরের সীমা পূর্ব মহাদেশীয় বিভাজকের পশ্চিমে ৪.৫ মাইল (৭.২ কিমি) পর্যন্ত প্রসারিত। রিজ রোড পূর্ব মহাদেশীয় বিভাজকের মধ্য দিয়ে অগ্রসর হয়, যার একটি অংশ বুফর্ডকে একটি মেলিং ঠিকানা হিসাবে ব্যবহার করে, যদিও সড়কটি নিজেই শহরের সীমার বাইরে অবস্থিত। বুফর্ডের প্রাথমিক জলের সরবরাহ চত্তাহোচি নদীর উপর নির্মিত বাঁধের ফলে গঠিত ল্যানির হ্রদ থেকে আসে।
জলবায়ু
ক্যাপেন শ্রেণিবিন্যাস অনুসারে বেশিরভাগ দক্ষিণ-পূর্ব আমেরিকার মতো বুফর্ডে গরম, আর্দ্র গ্রীষ্মকাল ও ঠাণ্ডা শীতকাল সহ চারটি ঋতুর সাথে আর্দ্র উপক্রান্তীয় (সিএফএ) জলবায়ু রয়েছে। জুলাই মাসটি সাধারণত বছরের উষ্ণতম মাস এবং গড় উষ্ণতা প্রায় ৮৭° ফারেনহাইট (৩১° সেলসিয়াস) হয়। জানুয়ারি শীতলতম মাস, যার গড় উষ্ণতা প্রায় ৫০° ফারেনহাইট (১০° সেলসিয়াস) হয়। সর্বোচ্চ তাপমাত্রা ১০৭° ফারেনহাইট (৪২° সেলসিয়াস) ১৯৫২ সালে নথিভুক্ত হয় এবং সর্বনিম্ন তাপমাত্রা ৮° ফারেনহাইট (−২২° সেলসিয়াস) ১৯৮৫ সালে নথিভুক্ত হয়।
বুফর্ডে দক্ষিণ-পূর্ব মার্কিন শহরগুলির সাধারণ হিসাবে সারা বছরই বেশিরভাগ ক্ষেত্রে সমানভাবে বৃষ্টিপাত ঘটে এবং সাধারণত ফেব্রুয়ারি মাসে গড়ে সর্বোচ্চ ৫.৩ ইঞ্চি (১৩০ মিমি) এবং সবচেয়ে শুষ্কতম মাস এপ্রিলে ৩.৭ ইঞ্চি (৯৪ মিমি) বৃষ্টিপাত হয়।
জনসংখ্যার উপাত্ত
২০১০ সালের হিসাবে, বুফর্ডের জনসংখ্যা ১২,২২৫ জন। শহরটির জনসংখ্যার মধ্যে বর্ণ ও জাতিগত ভাবে ৬৫.৮% শ্বেতাঙ্গ, ১৩.৮% কৃষ্ণাঙ্গ বা আফ্রিকান-আমেরিকান, ০.৩% নেটিভ আমেরিকান, ২.৯% এশীয়, ১৪.৭% অন্যান্য জাতি ও ২.৫% দুই বা ততোধিক জাতি হিসাবে বর্ণিত হয়। জনসংখ্যার ২৫.৫% ছিল কোনও বর্ণের হিস্পানিক বা লাতিনো।
এখানে ৪,০১৬ টি পরিবার ছিল, যার মধ্যে ৩৩.৯% পরিবারের ১৮ বছরের কম বয়সী শিশুরা তাদের সাথে বসবাস করত, ৪৫.৭% বিবাহিত দম্পতিরা একত্রে বাস করত, ১৫.৩% মহিলা গৃহবধূ ছিল, যাদের স্বামী ছিল না এবং ৩১% বাসিন্দার পরিবার ছিল না। সমস্ত পরিবারের মধ্যে ২৮.৩% পরিবার একক ব্যক্তি নিয়ে গঠিত এবং একা বসবাসকারীদের মধ্যে ১৪.৬% ব্যক্তির বয়স ৬৫ বছর বা তার বেশি। গৃহ সহ পরিবারের গড় আকার ২.৭৪ এবং পরিবারের গড় আকার ৩.৩৫।
শহরের একটি গৃহস্থ পরিবারের জন্য মধ্যম আয় $৪২,৫৪৬ এবং একটি পরিবারের জন্য মধ্যম আয় $৪৪,৭৯৭। পুরুষদের গড় আয় ৩১,৯০২ ডলারের বিপরীতে মহিলাদের জন্য গড় আয় ৩২,২১৮ ডলার। শহরের মাথাপিছু আয় ১৯,৯০৫ ডলার। প্রায় ১৮.১% পরিবার এবং ২৩.০% জনগোষ্ঠী দারিদ্র্যসীমার নিচে ছিল, যার মধ্যে ১৮ বছরের কম বয়সীদের মধ্যে ৩৩.২% এবং ৬৫ বছর বা তার বেশি বয়সীদের ১৩.৮% রয়েছে।
অর্থনীতি
গুইনেট কাউন্টির বাকী অংশের মতো বুফর্ডেরও বিক্রয় কর ৬%, যা ৪% রাজ্য বিক্রয় কর ও অবশিষ্ট ২% স্থানীয় করের সংমিশ্রণ। সিএনএন মানি ২০০৮ সালে তার "বসবাস ও ব্যবসা শুরু করার জন্য ১০০ টি সেরা স্থান"-এর বার্ষিক তালিকায় বুফর্ডকে ৩য় স্থান প্রদান করে।
চামড়ার চাহিদা হ্রাস পাওয়া ও ১৯০০-এর দশকে অন্যান্য বিকল্প পরিবহন ব্যবস্থাসমূহ সহজলভ্য না হওয়ার পূর্বে ঊনবিংশ শতাব্দীর শেষের দশকের (১৮০০-এর শেষের দশক) শেষের দিকে এবং বিংশ শতাব্দীর প্রারম্ভিক দশকের গোড়ার (১৯০০-এর প্রারম্ভিক দশকে) দিকে, বুফর্ডের অর্থনীতি রেলের বিরতি স্থল ও চর্ম শিল্প কেন্দ্র হিসাবে উভয়ই কেন্দ্রিক ছিল এবং এই শিল্প দুটি ১৯৮০-এর দশকের মধ্যে বুফর্ডের অর্থনীতির একটি কার্যকর অংশ থেকে সরে যায়।
মার্কিন আদমশুমারির ২০০৭–২০১১সালের আমেরিকান কমিউনিটি জরিপে ৫ বছরের অনুমান অনুযায়ী বুফর্ডের প্রায় ৬৫% জনসংখ্যা ১৬ বছর বা তার বেশি বয়সী শ্রম বাহিনীতে অন্তর্ভুক্ত রয়েছে। এর মধ্যে প্রায় ৫৯% চাকরিজীবী এবং ৬% কর্মহীন। শক্তি সরঞ্জাম প্রস্তুতকারক মাকিটা ৪০০ জন কর্মচারী সহ বুফর্ডে একটি কারখানা পরিচালনা করে। জর্জিয়ার পেন্ডারগ্রাসে একটি বৃহত কেন্দ্রে স্থানান্তরিত হওয়ার পূর্বে টেকুচি ম্যানুফ্যাকচারিংয়ের উত্তর আমেরিকা বিভাগটি ১৯৯৯ সাল থেকে ২০০৬ সাল পর্যন্ত বুফর্ডে অবস্থিত ছিল।
সরকার
বুফর্ড শহরটি কমিশন চেয়ারম্যানের নেতৃত্বে একটি সিটি কমিশন সরকার দ্বারা পরিচালিত হয়। ফিলিপ বেয়ার্ড ১৯৭৫ সাল থেকে বুফর্ডের কমিশন চেয়ারম্যান হিসাবে দায়িত্ব পালন করছেন। বুফর্ড শহরটি ১৮৭২ সালে টাউন হিসাবে অন্তর্ভুক্ত করা হলে, এই শহর পরিচালনার জন্য ছয় জন কমিশনারের সমন্বয়ে একটি সিটি কমিশন প্রতিষ্ঠিত হয়। ১৮৯৬ সালে যখন একটি নতুন সিটি তালিকা কার্যকর করা হয়, যা টাউন অব বুফর্ড-এর নাম বদলে সিটি অব বুফর্ড করে, পাশাপাশি সিটি কমিশনটি একজন মেয়র ও ছয় জন কাউন্সিলম্যানের সাথে প্রতিস্থাপিত হয়। একটি নতুন সনদ ১৯৩৭ সালের ২৪ শে ডিসেম্বর অনুমোদন না হওয়া পর্যন্ত সিটি কাউন্সিলটি বুফর্ড সিটি পরিচালনা করে, সনদটি সিটি কমিশন সরকারকে পুনরায় প্রতিষ্ঠিত করে।
গুইনেট কাউন্টির অভ্যন্তরে বুফর্ডের অংশটি জর্জিয়ার ৭ম কংগ্রেসনাল জেলার একটি অংশ এবং বুফর্ডের হল কাউন্টির অংশটি জর্জিয়ার ৯ম কংগ্রেসনাল জেলার অন্তর্গত। শহরটি রাজ্য সরকারের জন্য জর্জিয়া রাজ্য সিনেটের ৪৫তম ও ৪৯তম জেলা এবং জর্জিয়া হাউস অব রিপ্রেজেনটেটিভের জন্য ৯৭তম, ৯৮তম ও ১০৩তম জেলার অন্তর্ভুক্ত।
শিক্ষা
বুফর্ড শহরটি শহরের সীমানার মধ্যে বসবাসকারী বাসিন্দাদের জন্য বুফর্ড সিটি স্কুল জেলা পরিচালনা করে, গুইনেট কাউন্টি পাবলিক স্কুল ও হল কাউন্টি পাবলিক স্কুল শহরের সীমানার বাইরে বসবাসকারীদের জন্য বিদ্যালয় পরিচালনা করে। বুফর্ড সিটি স্কুল জেলা বুফর্ড একাডেমি ও বুফর্ড প্রাথমিক নামে দুটি প্রাথমিক বিদ্যালয়ের পাশাপাশি বুফর্ড মিডিল স্কুল ও বুফর্ড উচ্চ বিদ্যালয় পরিচালনা করে।
উল্লেখযোগ্য ব্যক্তিবর্গ
বুফর্ড ক্রীড়াবিদ ও সঙ্গীতশিল্পী সহ বেশ কয়েক জন উল্লেখযোগ্য ব্যক্তিদের জন্মস্থান ও আদি বাসস্থান। জর্জিয়ার ফ্লাওয়ারি ব্রাঞ্চের আটলান্টা ফ্যালকন প্রশিক্ষণের সুবিধা কেন্দ্রটি কাছাকাছি হওয়ার কারণে বুফর্ডে বেশ কয়েক জন আটলান্টা ফ্যালকন খেলোয়াড়ের বাসস্থান, যারা বুফর্ড ও তার আশেপাশে প্রশিক্ষণও নিয়েছেন। বুফর্ড হাই স্কুলের অনেক প্রাক্তন শিক্ষার্থী পেশাদার খেলাও খেলেছে।
নুরুজ্জামান বিশ্বাস
নুরুজ্জামান বিশ্বাস (জন্ম: ৩০ অক্টোবর ১৯৪৮) বাংলাদেশের পাবনা জেলার রাজনীতিবিদ, মুক্তিযোদ্ধা ও পাবনা-৪ (ঈশ্বরদী-আটঘরিয়া) আসনের সংসদ সদস্য।
প্রারম্ভিক জীবন
নুরুজ্জামান ১৯৪৮ সনের ৩০ শে অক্টোবর ঈশ্বরদী উপজেলার ছলিমপুর ইউনিয়নের বরইচাড়া গ্রামে জন্মগ্রহণ করেন। তিনি ১৯৫৯ সালে বরইচাড়া প্রাথমিক বিদ্যালয় থেকে পঞ্চম শ্রেণি পাশ করেন এবং ঈশ্বরদী উপজেলার সাঁড়া মাড়োয়ারী স্কুলে ভর্তি হন।
রাজনৈতিক জীবন
নুরুজ্জামান বিশ্বাস ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।
সাংখ্য
সাংখ্য (सांख्य, IAST: ') হল প্রাচীন ভারতীয় হিন্দু দর্শনের আস্তিক শাখার ছয়টি দর্শনের মাঝে অন্যতম। বেদের প্রতি আস্থা থাকায় এই দর্শনটি আস্তিক্য দর্শন শ্রেণীর অন্তর্ভুক্ত হয়। হিন্দু পৌরাণিক ঋষি কপিলকে এই দর্শন শাখার সমন্বায়ক বা প্রবর্তক মনে করা হয়। সাংখ্য দর্শন''' ভারতের প্রাচীনতম দর্শন শাখাগুলির একটি। এই দর্শনকে ভারতীয় অন্যান্য দর্শন অপেক্ষা সর্বপ্রাচীন বলে মনে করা হয়।
গণনামূলক এ দর্শন কঠোরভাবে দ্বৈতবাদী।  এ দর্শনের মতে, জগৎ দু'টি সত্যের দ্বারা গঠিত; পুরুষ (সাক্ষ্য-চৈতন্য) ও প্রকৃতি (আদি-পদার্থ)। এখানে পুরুষ হচ্ছে চৈতন্যময় সত্ত্বা যা পরম, স্বাধীন, মুক্ত এবং ইন্দ্রিয়ের উপলব্ধির বাইরে। যাকে যেকোনো অভিজ্ঞতা অথবা শব্দের দ্বারা বর্ণনা করা অসম্ভব। আর প্রকৃতির সত্ত্বা হচ্ছে জড় রূপা। এটি নিষ্ক্রিয় বা অচেতন এবং সত্ত্ব, রজঃ ও তমঃ -এই ত্রিগুণের সাম্যবস্থা।
প্রকৃতি পুরুষের সংস্পর্শে আসলে প্রকৃতিতে ত্রিগুণের এই ভারসাম্য বিঘ্নিত হয়, এবং প্রকৃতির প্রকাশ পায় বা অস্তিত্বমান হয়। একে বলা হয় বিকৃতি। বিকৃতির ফলে সৃষ্টিতে আরও তেইশ তত্ত্বের বিকাশ লাভ করে। প্রকৃতি, পুরুষ এবং তেইশ তত্ত্ব সহ মোট পঁচিশ তত্ত্ব হচ্ছে সাংখ্য দর্শনের প্রধান আলোচ্য বিষয়।
সাংখ্য দর্শনকে আস্তিক এবং নাস্তিক উভয় দর্শন হিসেবে দেখা হয়, কারণ এই দর্শনের সাংখ্যপ্রবচন সূত্র ঈশ্বরের অস্তিত্বকে স্পষ্টভাবে নিশ্চিত করে না। যদিও অনেক পণ্ডিত ধারণাটিকে সঠিক বলে মনে করেন না। কারণ, এই দর্শনে "ঈশ্বর" বলতে “পুরুষ” বুঝানো হয় বলে তারা মনে করেন।
সাংখ্য দর্শন জ্ঞান অর্জনের ছয়টি প্রামাণিক উপায়ের মাঝে তিনটিকে নির্ভরযোগ্য উপায় হিসেবে গ্রহণ করে। এই তিনটি প্রমাণ হচ্ছে, প্রত্যক্ষ প্রমাণ, অনুমান প্রমাণ এবং শব্দ প্রমাণ (আপ্তবচন)।
নামোৎপত্তি
“সাংখ্য” নামের উৎপত্তি নিয়ে মতভেদ রয়েছে। কারও কারও মতে ‘সংখ্যা’ শব্দ থেকে ‘সাংখ্য’ শব্দের উৎপত্তি। কারণ এই দর্শনে তত্ত্বসমূহের সংখ্যা গণনার মাধ্যমে জ্ঞান প্রতিষ্ঠা করা হয়েছে। এই দর্শনে মোট তত্ত্ব সংখ্যা হচ্ছে পঁচিশ।
আবার কেউ কেউ মনে করেন, ‘সংখ্যা’ শব্দের অর্থ ‘সম্যক জ্ঞান’। ‘সং’ শব্দের অর্থ ‘সম্যক’ এবং ‘খ্যা’ শব্দের অর্থ ‘জ্ঞান’ বা বিবেক খ্যাতি। সুতরাং যে শাস্ত্র পাঠ করলে সম্যক্‌ জ্ঞান লাভ হয়, তাকেই ‘সাংখ্য’ বলে। একে আন্মীক্ষিকী বিদ্যাও বলা হয়।
গ্রন্থসমূহ
ভারতীয় দর্শনের মধ্যে সাংখ্যদর্শনকেই সর্বপ্রাচীন বলে ধারণা করা হয়। প্রাচীন ভারতীয় সাহিত্যে এবং উপনিষদে সাংখ্যদর্শনের চিন্তাধারার বীজ খুঁজে পাওয়া যায়। অধ্যাপক গার্বের মতে- খ্রিস্টপূর্ব প্রথম শতাব্দীতেই সাংখ্য মতের উৎপত্তি।
ধ্রুপদি সাংখ্য দর্শনের যে প্রাচীনতম প্রামাণ্য গ্রন্থটি এখনও পর্যন্ত পাওয়া গিয়েছে, সেটি হল ঈশ্বরকৃষ্ণের সাংখ্যকারিকা (২০০ খ্রিষ্টাব্দ বা ৩৫০-৪৫০ খ্রিষ্টাব্দ )। ঈশ্বরকৃষ্ণ তার কারিকায় কপিল থেকে শুরু করে আসুরি ও পঞ্চশিখ হয়ে তার নিজের নাম পর্যন্ত একটি গুরু-শিষ্য পরম্পরার উল্লেখ করেছেন। এই গ্রন্থে পঞ্চশিখ রচিত সাংখ্য দর্শনের একটি প্রাচীনতর শাস্ত্রের উল্লেখ পাওয়া যায় - ষষ্টিতন্ত্র। এই গ্রন্থটি বর্তমানে উপলব্ধ নয়। সাংখ্যকারিকার ৭২ সূত্রে সাংখ্য কারিকাকে ষষ্টিতন্ত্রের সংক্ষিপ্তসার বলে এর উল্লেখ পাওয়া যায়।
সাংখ্যকারিকার সবচেয়ে জনপ্রিয় ভাষ্যটি অদ্বৈত বেদান্ত প্রবক্তা গৌড়পাদের রচিত বলে প্রচলিত বিশ্বাস। ধর্মতত্ত্বের অধ্যাপক রিচার্ড কিং-এর মতে, গৌড়পাদ সম্ভবত দুটি আলাদা দর্শন শাখার উপর গ্রন্থ রচনা করেননি। সাংখ্যকারিকার অন্যান্য গুরুত্বপূর্ণ ভাষ্য হল যুক্তিদীপিকা (খ্রিস্টীয় ৬ষ্ঠ শতাব্দী) ও বাচস্পতি মিশ্রের সাংখ্যতত্ত্বকৌমুদী (খ্রিস্টীয় দশম শতাব্দী)।
কপিল প্রণিত ‘তত্ত্বসমাস’ গ্রন্থটি সাংখ্যর্শনের উপর রচিত প্রথম গ্রন্থ বলে মনে করা হয়। এতো মোট তেইশটি সূত্র আছে, যার মাধ্যমে সাংখ্যদর্শনের সমস্ত তত্ত্ব অত্যন্ত সংক্ষেপে সুসজ্জিত করা হয়েছে। গ্রন্থটি অত্যন্ত সংক্ষিপ্ত হওয়ায় কপিলদেব ‘সাংখ্যপ্রবচন সূত্র’ নামে ৪৫৮ সূত্রের একটি বিস্তৃত ব্যাখ্যা গ্রন্থ রচনা করেন, এরূপ শোনা যায়। তবে গার্বে মনে করেন, এটি খ্রিস্টীয় চতুর্দশ শতাব্দীতে রচিত। এই গ্রন্থটি মধ্যযুগে সাংখ্য দর্শনের প্রতি মানুষের আগ্রহ বৃদ্ধি করে।
সাংখ্যকারিকার পর এটিই সাংখ্য দর্শনের সবচেয়ে গুরুত্বপূর্ণ গ্রন্থ। অনিরুদ্ধ (সাংখ্যপ্রবচন সূত্রবৃত্তি, খ্রিস্টীয় ১৫শ শতাব্দী), বিজ্ঞানভিক্ষু (সাংখ্যপ্রবচনভাষ্য, খ্রিস্টীয় ১৬শ শতাব্দী), মহাদেব (বৃত্তিসার, খ্রিস্টীয় সপ্তদশ শতাব্দী) ও নাগেশ (লঘুসাংখ্যসূত্রবৃত্তি) এই গ্রন্থের ভাষ্য রচনা করেছিলেন। ভারতীয় দর্শন বিশেষজ্ঞ সুরেন্দ্রনাথ দাশগুপ্তের মতে, প্রাচীন ভারতীয় চিকিৎসাশাস্ত্র চরক সংহিতা বইতে প্রাচীন সাংখ্য শাখার কিছু মতামত লিপিবদ্ধ আছে।
ঐতিহাসিক বিকাশ
"সাংখ্য" শব্দটির অর্থ "অভিজ্ঞতা-প্রসূত" বা "সংখ্যা-সম্বন্ধীয়"। খ্রিস্টীয় প্রথম সহস্রাব্দের প্রথম দিকে এই শব্দটি সাধারণ ক্ষেত্রে "দার্শনিক জ্ঞান" এবং পারিভাষিক অর্থে 'সাংখ্য দর্শন' বোঝানোর জন্য ব্যবহৃত হত।
উৎস
জিমার-এর রুসার মতে, সাংখ্য দর্শন অবৈদিক উৎস থেকে উদ্ভূত হয়েছে: "শিব-শক্তি/আকাশ-পৃথিবীর গ্রাম্য ধর্মতত্ত্ব এবং যোগ (ধ্যান) ঐতিহ্যের উৎস সম্ভবত বেদে নেই। ধ্রুপদি সাংখ্য যে বেদ-সহ রক্ষণশীল ব্রাহ্মণ্য সংস্কৃতির অন্তর্ভুক্ত হয়নি, তাতেও আশ্চর্য হওয়ার কিছু নেই। সাংখ্য বেদ সম্পর্কে নীরব। বেদের রক্ষক (ব্রাহ্মণ সমাজ), সমগ্র জাতিভেদ ব্যবস্থা, বৈদিক দেবদেবীদের সম্পর্কে সাংখ্য নীরব। প্রাচীন বৈদিক ধর্মে যে পশুবলি প্রথা প্রচলিত ছিল, তার বিরুদ্ধেও সাংখ্য যৎসামান্য সরব। কিন্তু সাংখ্য দর্শনের ইতিহাস রচনা করতে গিয়ে আমরা যে প্রথম তথ্যসূত্রগুলি পাই সে সবই বৈদিক সংস্কৃতির অংশ। তাই আমরা মনে করতেই পারি যে এগুলির মধ্যে সাংখ্য দর্শনের পূর্ণাঙ্গ বিকাশ দেখতে পাই না। ব্রাহ্মণ্য সংস্কৃতিতে ধীরে ধীরে এই দর্শন গ্রহণযোগ্য হয়েছিল। সেই ধীরে ধীরে গ্রহণীয় হয়ে ওঠার সময় এর যে বিকাশ ঘটেছিল; তারই কিছু কিছু নিদর্শন আমরা দেখি।"
দর্শনের পৃথক শাখা হিসেবে উদ্ভব
শ্বেতাশ্বেতর উপনিষদে প্রথম সাংখ্য ও যোগ শব্দদুটি একসঙ্গে উল্লিখিত হয়েছে। ভগবদ্গীতায় সাংখ্যকে জ্ঞানের সঙ্গে যুক্ত করা হয়েছে। তিন গুণের উল্লেখ ভগবদ্গীতাতেও পাওয়া যায়। যদিও ধ্রুপদি সাংখ্য দর্শনে তারা ঠিক সেই অর্থে উল্লিখিত হয়নি। ভগবদ্গীতায় সাংখ্য দর্শনে ভক্তিবাদী শাখাগুলির ভক্তিবাদের সঙ্গে বেদান্তের নির্বিশেষ ব্রহ্মের সংযোগ স্থাপিত হয়েছে।
রুসার মতে, ২০০০ বছর আগে, "সাংখ্য হিন্দু সমাজের একটি প্রতিনিধিত্বমূলক দর্শনশাখায় পরিণত হয়েছিল।" এই শাখা হিন্দুধর্মের সব সম্প্রদায়ের সব ধর্মগ্রন্থকেই প্রভাবিত করেছিল।
বৈদিক প্রভাব
ধ্রুপদি সাংখ্য দর্শনগ্রন্থ সাংখ্যকারিকায় উল্লিখিত ও সংকলিত ধারণাগুলি বেদ, উপনিষদ্‌ ও ভগবদ্গীতাতেও দেখা যায়। দ্বৈতবাদের প্রথম উল্লেখ পাওয়া যায় খ্রিস্টপূর্ব দ্বিতীয় সহস্রাব্দে সংকলিত ঋগ্বেদে। ঋগ্বেদের ইন্দ্র-বৃত্র উপাখ্যানে এই দ্বৈতবাদের উল্লেখ পাওয়া যায়। দসর্পদানব বৃত্র সৃষ্টিশক্তিকে বদ্ধ করে রেখেছিল। দেবতাদের রাজা ইন্দ্র সেই শক্তিকে মুক্ত করার জন্য বৃত্রকে হত্যা করেন। ভারতীয় ধর্ম ও দর্শন বিশেষজ্ঞ গেরাল্ড জেমস লারসন মনে করেন এই উপাখ্যানে দ্বিমুখী দ্বৈতবাদের উল্লেখ পাওয়া যায়। তিনি লিখেছেন, "একদিকে আছে শৃঙ্খলা ও বিশৃঙ্খলার দ্বৈতবাদ। অন্যদিকে আছে সেই শৃঙ্খলা ও বিশৃঙ্খলার উপর ইন্দ্রের শক্তির দ্বৈতবাদ।"
ঋগ্বেদের নাসদীয় সূক্তে সৎ ও অসতের মধ্যে যে দ্বৈতবাদ আরোপ করা হয়েছে, তা অনেকটা সাংখ্যের ব্যক্ত-অব্যক্ত দ্বৈতবাদের অনুরূপ। পুরুষসূক্ত সম্ভবত সাংখ্য দর্শন থেকে অনুপ্রাণিত হয়ে রচিত হয়েছিল।[তথ্যসূত্র প্রয়োজন] এর মধ্যে পুরুষের প্রথম ধারণাটি দেখা যায় - যেখানে পুরুষ এক বিশ্বজনীন সত্ত্বা এবং যার থেকে বিশ্বের উৎপত্তি। অথর্ববেদের একাধিক স্তোত্রে পুরুষের উল্লেখ পাওয়া যায়। সাংখ্য দর্শনের বুদ্ধি বা মহতের ধারণাটি ঋগ্বেদ ও শ্বেতাশ্বেতর উপনিষদে উল্লিখিত হিরণ্যগর্ভ ধারণার অনুরূপ।
উপনিষদের প্রভাব
প্রাচীনতম মুখ্য উপনিষদগুলিতে (রচনাকাল খ্রিস্টপূর্ব ৯০০-৬০০ অব্দ) ধ্রুপদি সাংখ্য দর্শনের কিছু কিছু নিদর্শন পাওয়া যায়। সাংখ্য দর্শনের অহংকার ধারণার প্রতিধ্বনি শোনা যায় বৃহদারণ্যক উপনিষদ্‌ ও ছান্দোগ্য উপনিষদের অহংকার ধারণায়। সৎকার্যবাদ বা সাংখ্য কারণতত্ত্বের উল্লেখ পাওয়া যায় ষষ্ঠ অধ্যায়ের শ্লোকে যেখানে সৎ-স্বরূপের প্রাধান্য কথিত হয়েছে এবং তা থেকে সৃষ্টির বিবরণ দেওয়া হয়েছে। সৃষ্টির ক্ষেত্রে তিন গুণের প্রভাবের যে উল্লেখ ছান্দোগ্য ও শ্বেতাশ্বেতরে পাওয়া যায়, তাও সাংখ্য প্রভাবিত। উপনিষদের দুই ঋষি যাজ্ঞবল্ক্য ও উদ্দালক আরুণি শুদ্ধচৈতন্যকে মানুষের গভীরতম সারবস্তু বলে উল্লেখ করেছেন। সম্ভবত এর থেকেই সাংখ্যের পুরুষ ধারণার উৎপত্তি। সাংখ্যের তত্ত্বগণনার উল্লেখ পাওয়া যায় তৈত্তিরীয় উপনিষদ্‌, ঐতরেয় উপনিষদ্‌ ও বৃহদারণ্যক উপনিষদের যাজ্ঞবল্ক্য-মৈত্রেয়ী সংলাপে।
বৌদ্ধ ও জৈন প্রভাব
খ্রিস্টপূর্ব পঞ্চম শতাব্দীতে উত্তর ভারতে বৌদ্ধ ও জৈনধর্মের উদ্ভব হয়। সম্ভবত এই দুই ধর্মমত ও সাংখ্য দর্শনের আদি উপশাখাগুলি পরস্পরকে প্রভাবিত করেছিল। বৌদ্ধধর্ম ও সাংখ্যের মধ্যে সাদৃশ্য দেখা যায় উভয় মতে দুঃখের উপর বিশেষ গুরুত্ব আরোপের বিষয়ে। যদিও বৌদ্ধধর্মে যেমন দুঃখবাদ একটি কেন্দ্রীয় ধারণা, সাংখ্যে তা নয়। তাই মনে করা হয়, সাংখ্য দুঃখবাদ গ্রহণ করেছে বৌদ্ধধর্ম থেকে। অন্যদিকে জৈন ধর্মমতের জীবাত্মার বহুত্ববাদ সম্ভবত সাংখ্যের বহুবিধ পুরুষ ধারণাকে প্রভাবিত করেছিল। যদিও ভারততত্ত্ববিদ হারমান জাকোবি বলেছেন, সাংখ্য বহু পুরুষের ধারণা জৈনধর্মের জীব ধারণা থেকে উৎসারিত এ কথা মনে করার যথেষ্ট কারণ নেই। সম্ভবত বৈদিক ও অবৈদিক বহু প্রাচীন দর্শনের জীব ধারণা দ্বারা সাংখ্য প্রভাবিত হয়েছিল।
দ্বৈতবাদ
পাশ্চাত্য দর্শনে মনকে চৈতন্যময় সত্ত্বার সঙ্গে এক করে তার ভিত্তিতে মন-দেহ দ্বৈতবাদের কথা বলা হয়েছে। কিন্তু সাংখ্য দর্শনে অন্য এক ধরনের দ্বৈতবাদের উল্লেখ করা হয়েছে। এই মতবাদ সারবাদী দ্বৈতবাদের (substance dualism) সঙ্গে তুলনীয়। সাংখ্য দর্শনে চৈতন্য ও জড় জগতের মধ্যে একটি আধ্যাত্মিক সীমারেখা টানা হয়েছে এবং দেহ ও মনকে জড় জগতের অন্তর্ভুক্ত বলা হয়েছে।
সাংখ্য দর্শনে চৈতন্য ও জগতের মধ্যে দ্বৈতবাদের উপস্থাপনা করা হয়েছে দুটি "অক্ষয়, অবাঙমনসগোচর ও স্বতন্ত্র" সত্ত্বার মাধ্যমে। এদুটি হল পুরুষ ও প্রকৃতি। প্রকৃতি এক, কিন্তু পুরুষ অনেক বলে বর্ণিত হয়েছে। প্রকৃতি চৈতন্যবিহীন জড়, অব্যক্ত বা অপ্রকাশিত, উৎপত্তি কারণবিহীন, চিরসক্রিয়, বাক্য ও মনের অগোচর এবং চিরন্তন বা নিত্য। এই প্রকৃতি এককভাবে জাগতিক বস্তুর সর্বোচ্চ উৎস। সকল জাগতিক বস্তু প্রকৃতির মধ্যেই স্পষ্টভাবে ও আপেক্ষিকভাবে সমাহিত। পুরুষ হল চৈতন্যময় সত্ত্বা। পুরুষ পরোক্ষ "ভোক্তা" এবং প্রকৃতি হল "ভোগ্যা"। সাংখ্য দর্শনের মতে, পুরুষ জড় জগতের কারণ নয়। কারণ চৈতন্যময় সত্ত্বা কখনও চৈতন্যবিহীন জড় জগতে রূপান্তরিত হতে পারে না। এটি বহুত্ববাদী আধ্যাত্মিকতা, নাস্তিক বাস্তবতাবোধ ও কঠোর দ্বৈতবাদ।
সৎকার্যবাদ
সাংখ্য দর্শনের প্রকৃতিতত্ত্ব সৎকার্যবাদ অর্থাৎ কার্যকারণবাদের উপর নির্ভরশীল। কারণ ব্যতিত কোনো কার্যই ঘটা সম্ভব নয়। কার্য উৎপন্ন হওয়ার পূর্বে কার্য তার উপাদান করণে অব্যক্ত বা প্রচ্ছন্ন অবস্থায় ‘সৎ’ বা বিদ্যমান থাকে। যেমন, মৃৎপাত্র মৃত্তিকার মধ্যে প্রচ্ছন্ন অবস্থায় থাকে, কুম্ভকার মৃৎপাত্রকে ব্যক্ত করেন। তখন মৃত্তিকা প্রকৃতই মৃৎপাত্রে পরিণত হয়। এই কার্যকারণ তত্ত্বকেই সৎকার্যবাদ বলা হয়।
এই সৎকার্যবাদের দুটি রূপ - পরিণামবাদ ও বিবর্তনবাদ। বিবর্তনবাদ অনুসারে কারণ বাস্তবিকই কার্যে পরিণত হয় না, কার্যরূপে প্রতিভাত হয়। যেমন, রজ্জুতে সর্পভ্রম হলে রজ্জু সর্পরূপে প্রতিভাত হয়, সর্পে পরিণত হয় না। অপরদিকে, পরিণামবাদ অনুসারে কারণ থেকে যখন কার্যের উৎপত্তি হয়, তখন কারণ প্রকৃতই কার্যে পরিণত হয়। সাংখ্যদার্শনিকেরা পরিণামবাদকে সমর্থন করে।
প্রকৃতি
প্র+করোতি অর্থাৎ, এই বিশ্ব যার কৃতি তাই প্রকৃতি। প্রকৃতি জড় রূপা। একে জগৎ সৃষ্টির প্রথম এবং মূল উপাদান কারণ মনে করা হয় - পুরুষ ছাড়া সব কিছুই প্রকৃতি থেকে উৎপন্ন। মন ও শক্তি সহ যা কিছু জাগতিক সব কিছুই প্রকৃতির অন্তর্ভুক্ত। এটিই জগতের প্রথম "তত্ত্ব"। তাই একে বলা বলে "প্রধান"। কিন্তু এটি চৈতন্যরহিত ও বুদ্ধিরহিত বলে একে বলা হয় "জড়"। এটি তিনটি গুণের বিশেষ অবস্থা। এগুলি হল:
সকল জাগতিক ঘটনাকে প্রকৃতির বিবর্তনের ক্রিয়া মনে করা হয়। প্রকৃতিই মূল তত্ত্ব। প্রকৃতির থেকেই যাবতীয় জাগতিক বস্তু সৃষ্টি হয়েছে। প্রত্যেক জীব পুরুষ ও প্রকৃতির মিশ্রণে গঠিত। জীবের আত্মা বা পুরুষ অসীম ও দেহের দ্বারা সীমাবদ্ধ নয়। "সংসার" বা বন্ধন তখনই আসে যখন পুরুষ জ্ঞানের দ্বারা পরিচালিত না হয়ে নিজের আপেক্ষিক পরিচিতির অনুগামী হয় এবং অহংকারের সঙ্গে নিজেকে এক করে ফেলে। অহংকার হল প্রকৃতির একটি গুণ। জ্ঞানের মাধ্যমে আত্মা চৈতন্যময় পুরুষ ও চৈতন্যরহিত প্রকৃতির পার্থক্য সম্পর্কে সচেতন হয়। তখনই সে মুক্ত হয়।
প্রধান বা মূল প্রকৃতি হতে ২৩টি উপাদান গঠিত। এর মধ্যে রয়েছে বুদ্ধি বা মহৎ, অহংকার ও মন। বুদ্ধি, মন ও অহংকার হচ্ছে জড় প্রকৃতি হতে সৃষ্টি বিকৃতি। চিন্তাশক্তি ও মানসিক সংযমের মাধ্যমে পুরুষ বিবেক জ্ঞান লাভ করে। সাংখ্যে চৈতন্যকে আলোর সঙ্গে তুলনা করা হয়েছে। এই আলোয় মনে যে সব "আকৃতি"গুলি ধরা পড়ে সেগুলি আলোকিত হয়। তাই শুদ্ধ চৈতন্যের আলোতে উজ্জ্বল আকৃতিগুলি মনে ধরা পড়লে তবেই চিন্তাধারাগুলি চৈতন্যময় হয়ে ওঠে। অহংকার একটি ইন্দ্রিয়গ্রাহ্য সত্ত্বা। এটি সকল মানসিক অভিজ্ঞতাকে গ্রাস করে এবং তার মাধ্যমে মন ও বুদ্ধিকে গ্রাস করে তাদের ক্রিয়াশীলতার স্বরূপ হয়ে দাঁড়ায়। কিন্তু চৈতন্য নিজে চৈতন্যের দ্বারা প্রভাবিত চিন্তাধারাগুলি থেকে পৃথক থাকে।
জাগতিক ক্ষেত্রে মনকে অন্তর্ভুক্ত করে সাংখ্য কার্টেসিয়ান দ্বৈতবাদের একটি ভ্রান্তিকে এড়িয়ে গিয়েছে। জাগতিক বিবর্তন নিয়মের লঙ্ঘন সম্পর্কে কোনো ভুল এখানে করা হয়নি। কারণ, মন যেহেতু জাগতিক বস্তু থেকে উৎপন্ন, মানসিক ঘটনাবলিরও কাম্য ক্রিয়া এখানে স্বীকৃত হয়েছে; যার দ্বারা মন দৈহিক গতির সূচনা করতে পারে।
পুরুষ
পুরুষ হলেন শুদ্ধচৈতন্য। এটি সর্বোচ্চ, স্বাধীন, মুক্ত, বাক্য ও মনের অগোচর। তাকে অন্য কিছুর দ্বারা জানা যায় না। পুরুষ মন ও ইন্দ্রিয়ের দ্বারা অনুভূত হয় না এবং যাকে শব্দ ও ব্যাখ্যা দ্বারা বোঝানো যায় না। পুরুষ শুদ্ধ এবং মূল চৈতন্য। পুরুষের সৃষ্টি বা ধ্বংস নেই। তবে পুরুষকে বহুবিধ বলা হয়, যা অদ্বৈত বেদান্ত বা পূর্ব মীমাংসা মতে মানা হয়নি।
বিবর্তন
সাংখ্য দর্শনে বিবর্তনের ধারণাটি প্রকৃতি ও পুরুষের পারস্পরিক সম্পর্ক-নির্ভর। তিন গুণ যতক্ষণ সমতাবিধান করে আছে, ততক্ষণ প্রকৃতি অব্যক্ত। প্রকৃতি চৈতন্যময় পুরুষের সংস্পর্শে এলে এই তিন গুণের মধ্যে সামঞ্জস্যের অভাব ঘটে। যার ফলে অব্যক্ত প্রকৃতির থেকে ব্যক্ত জগতের বিবর্তন ঘটে। এই বিবর্তন তত্ত্ব বোঝাতে চুম্বকের আকর্ষণে লোহার সঞ্চরণের উদাহরণ দেওয়া হয়।
প্রকৃতির কয়েকটি বিবর্তিত রূপ আরও বিবর্তনের জন্ম দেয়। যেমন বুদ্ধি নিজে প্রকৃতি থেকে উৎসারিত হয় আবার বুদ্ধির থেকে অহংকারের জন্ম হয়। অন্যদিকে, পঞ্চতত্ত্বের মতো বিবর্তিত রূপগুলির থেকে কোনো কিছুর সৃষ্টি হয় না। একটি তত্ত্বের বিবর্তিত রূপ অন্য একটি তত্ত্বের বিবর্তনের কারণ হিসেবেও দেখা দেয়। তাই বলা যায়, পঞ্চতত্ত্ব সবকটি জীবিত সত্ত্বার জাগতিক কারণ। কিন্তু তারা বিবর্তিত বস্তুর বিবর্তিত রূপ নয়। কারণ জীবিত সত্ত্বাগুলি পঞ্চতত্ত্বের থেকে সারগতভাবে পৃথক নয়।
প্রকৃতির প্রথম বিবর্তিত রূপটি হল বুদ্ধি। একে বলে মহৎ। এর থেকে অহংকার বা আত্ম-চৈতন্যের উৎপত্তি হন। অহংকারের উৎপত্তি গুণগুলির প্রভাবে হয়। সত্ত্বগুণের প্রভাবে পঞ্চ জ্ঞানেন্দ্রিয়ের বিবর্তন ঘটে। রজঃগুণের প্রভাবে পঞ্চ কর্মেন্দ্রিয়ের বিকাশ ঘটে। তমোগুণের প্রভাবে পঞ্চ সূক্ষ্মেন্দ্রিয়ের বিকাশ ঘটে। পঞ্চ সূক্ষ্মেন্দ্রিয়ের থেকে পঞ্চতত্ত্বের ইয়ৎপত্তি হয়। রজঃগুণ থেকে কর্মের উৎপত্তি। পুরুষ শুদ্ধচৈতন্য। তা সর্বোচ্চ, চিরন্তন এবং অপরিবর্তনশীল। এটি বিবর্তনের মাধ্যমে সৃষ্টি হয় না, এর বিবর্তনও দেখা যায় না।
সাংখ্য দর্শনে বিবর্তনকে নির্দিষ্ট কারণে সংগঠিত বলে মনে করা হয়। প্রকৃতির বিবর্তনের দুই প্রধান কারণ হল পুরুষের আনন্দ ও মুক্তি। প্রকৃতির বিবর্তিত ২৩টি রূপ হল:
মোক্ষ
ভারতীয় দর্শনের অন্যান্য প্রধান শাখাগুলির মতো সাংখ্য দর্শনেই মানুষের অস্তিত্বকে একটি গভীর দুঃখময় অবস্থা মনে করা হয়। অজ্ঞান বা অবিদ্যা হল দুঃখ ও সংসার নামক বন্ধনের প্রধান কারণ। বিবেক জ্ঞান (প্রকৃতি ও পুরুষের যথার্থ জ্ঞান)-এর সাহায্যে এই দুঃখময় অবস্থা পার হওয়া যায় বলে, সাংখ্য দর্শন মনে করে। এই জ্ঞান প্রকৃতি (ব্যক্ত-অব্যক্ত) ও পুরুষের (জ্ঞান) মধ্যে ভেদ স্থাপন করে মোক্ষলাভে সাহায্য করে।
নাস্তিকতা
সাংখ্য দর্শনে উচ্চতর সত্ত্বা বা পরিণত সত্ত্বার কথা থাকলেও এই দর্শন ঈশ্বর-ধারণাকে প্রত্যাখ্যান করে। ধ্রুপদি সাংখ্য দর্শন আধ্যাত্মিক স্তরে ঈশ্বরের অস্তিত্ব অস্বীকার করে। সাংখ্য দর্শন মতে, সদা-পরিবর্তনশীল জগৎ অপরিবর্তনশীল ঈশ্বর দ্বারা সৃষ্ট হতে পারে না। এই ঈশ্বর শুধুমাত্র পরিস্থিতির প্রয়োজনে সৃষ্ট একটি প্রয়োজনীয় অতিন্দ্রীয় সত্ত্বা। সাংখ্য সূত্রগুলিতে পুরুষের থেকে পৃথক কোনো ঈশ্বরের আলাদা ভূমিকার উল্লেখ নেই। এই ধরনের পৃথক ঈশ্বর সাংখ্য দর্শনের মতে অচিন্তনীয় এবং কোনো কোনো ভাষ্যে খুব সাধারণভাবে উল্লিখিত।
ঈশ্বরের অস্তিত্বের বিরুদ্ধে যুক্তি
সিনহার মতে, চিরন্তন, অনাদি ও স্রষ্টা ঈশ্বরের বিপক্ষে সাংখ্য দার্শনিকেরা নিম্নলিখিত যুক্তিগুলি দিয়েছেন:
ধর্মগ্রন্থের উল্লেখ
সাংখ্যতত্ত্বকৌমুদী গ্রন্থে কারিকা ৫৭ শ্লোকের ভাষ্যে বলা হয়েছে যে, নিঁখুত ঈশ্বর (নিজের জন্য) জগৎ সৃষ্টি করতে পারেন না এবং ঈশ্বরের উদ্দেশ্য (অপরের প্রতি) দয়া হলে সাংখ্য দর্শনের প্রশ্ন হল অস্তিত্বহীনের যেখানে দুঃখ নেই সেখানে অস্তিত্ববানকে ডাকার কী প্রয়োজন?
সাংখ্যপ্রবচন সূত্র গ্রন্থের ১।৯২ নং শ্লোকে স্পষ্ট বলা হয়েছে, "ঈশ্বরের অস্তিত্ব অপ্রমাণিত"। তাই সৃষ্টিকর্তা ঈশ্বরের কোনো স্থান এই দর্শনে নেই। এই গ্রন্থের ভাষ্যকারেদের মতে, ঈশ্বরের অস্তিত্ব যেহেতু প্রমাণিত হয় না, তাই তার অস্তিত্ব মানা যায় না।
আধুনিক গবেষকদের অধিকাংশ মনে করেন, "নিরীশ্বর" সাংখ্যের সঙ্গে ঈশ্বরবাদ যুক্ত করে যোগ, পাশুপত ও ভাগবত দর্শনশাখাগুলি। সেই ঈশ্বরবাদী সাংখ্য দর্শনের ব্যাখ্যা পাওয়া যায় মহাভারত, পুরাণ ও ভগবদ্গীতায়।
যোগ
সাংখ্য দর্শনের তত্ত্ববিদ্যা ও জ্ঞানবাদের সঙ্গে ঈশ্বর ধারণা যুক্ত করে যোগ দর্শনের উৎপত্তি। যদিও সাংখ্য ও যোগের প্রকৃত সম্পর্ক নিয়ে গবেষকদের মধ্যে দ্বিমত আছে। জেকব ভিলহেম হুয়ের ও জর্জ ফুয়েরস্টাইনের মতে, যোগ ব্যবস্থা ভারতীয় দর্শনের একাধিক শাখায় বিদ্যমান ছিল এবং ব্যাস প্রমুখ ভাষ্যকারেরা সাংখ্যের সঙ্গে এর যোগ কৃত্রিমভাবে স্থাপন করেছেন। জোহানেস ব্রোঙ্কহর্স্ট ও এরিক ফ্রুওয়ালনার মনে করেন, যোগ ও সাংখ্য দুটি পৃথক দার্শনিক শাখা ছিল না। এদের অস্তিত্ব একসঙ্গেই ছিল। ব্রোঙ্কহর্স্ট আরও বলেছেন যে, আদি শঙ্করের (খ্রিস্টীয় ৭৮৮-৮২০ অব্দ) ব্রহ্মসূত্রভাষ্য-এর আগে দর্শন হিসেবে যোগের পৃথক অস্তিত্ব ছিল না।
তন্ত্র
বাগচীর মতে, সাংখ্যকারিকা (কারিকা ৭০-এ) সাংখ্যকে একটি তন্ত্র বলা হয়েছে। সাংখ্য দর্শন তন্ত্রের সাহিত্য ও সাধনার পদ্ধতি হিসেবে প্রতিষ্ঠার ক্ষেত্রে অন্যতম প্রধান অনুপ্রেরণার কাজ করেছে।
জৈনধর্ম
আকবরের রাজসভায় বিশিষ্ট দার্শনিক বিজয়সেন সুরির বিরুদ্ধে নাস্তিকতা প্রচারের অভিযোগ উঠলে তিনি বলেছিলেন, জৈনধর্ম নাস্তিকতাবাদী নয়, সাংখ্য দর্শনের মতো একটি দর্শন।
গাঁজা সোসাইটি
নওগাঁ গাঁজা চাষী সমবায় সমিতি লিমিটেড বা সাধারণত গাঁজা সোসাইটি হলো একটি সমবায় সমিতি। এটি ১৯১৭ সালে ব্রিটিশ রাজ দ্বারা প্রতিষ্ঠিত হয়েছিলো। এই সমবায় সমিতিটি ব্রিটিশ শাসিত বঙ্গের নওগাঁয় গাঁজা চাষের উন্নয়ন ও চাষীদের মঙ্গলের জন্য প্রতিষ্ঠিত হয়েছিল।
ইতিহাস
কিংবদন্তি অনুযায়ী গাঁজার বীজ ১৮৫৭ সালের আগে যশোর জেলা থেকে চাষের জন্য নওগাঁ জেলায় এনে প্রথম রোপণ করা হয়। তবে, ইতিহাস অনুযায়ী ১৯০৬ সালে বেঙ্গল প্রেসিডেন্সির নওগাঁয় একটি গাঁজা উৎপাদন প্রতিষ্ঠার পর ব্রিটিশ রাজ সরকার বঙ্গ অঞ্চলে প্রথম বাণিজ্যিকভাবে গাঁজার চাষ শুরু করে। সরকার তখন উৎপাদন শিল্প থেকে রাজস্ব আদায়ের জন্য একজন রেজিস্ট্রার নিয়োগ করে। ১৯১৭ সালে নওগাঁর ৭,০০০ গাঁজা চাষীদের কল্যাণে গাঁজা সোসাইটি নামক একটি সমবায় সমিতি প্রতিষ্ঠিত হয়। তখন সমবায় সমিতির শেয়ার প্রতি দশ টাকা দরে কৃষকদের কাছে বিক্রি করা হয় যার ফলে কৃষকরা এর অংশীদার হয়। উৎপাদিত গাঁজা সংরক্ষণের জন্য সেখানে একটি গুদাম তৈরি করা হয়েছিলো। এটি ১৯২১ সালে সৈয়দ নওয়াব আলী চৌধুরী দ্বারা উদ্বোধন হয় যিনি বাংলার প্রাদেশিক মন্ত্রীদের মধ্যে অন্যতম ছিলেন। ১৯৭৪ সালে বাংলাদেশ সরকার জেনেভা কনভেনশনে স্বাক্ষর করে ফলে সরকার গাঁজা উৎপাদন থেকে সরে আসতে বাধ্য হয়। ১৯৭৫ সালে গাঁজা সোসাইটি তিনটি কক্ষবিশিষ্ট একটি ১,০০০ মেট্রিক টন ক্ষমতার হিমাগার স্থাপন করে। চুক্তি অনুযায়ী ১৯৮৭ সালে গাঁজা চাষ নিষিদ্ধ হলে গাঁজা সোসাইটির কার্যক্রম স্থবির হয়ে পড়ে। নিষেধাজ্ঞা ঘোষণার পর সরকার গাঁজা সোসাইটির গুদামে উৎপাদিত গাঁজা সহ তালা দিয়ে দেয়।
সম্পদ
২০১৩ সালের হিসাব অনুযায়ী গাঁজা সোসাইটির ৪০ একর স্থাবর সম্পত্তি ছিলো। নওগাঁর বিভিন্ন স্থানে এর সম্পত্তি রয়েছে। অতীতে বঙ্গের বিভিন্ন অঞ্চলে এর সম্পত্তি ছিল। বেঙ্গল কো-অপারেটিভ ব্যাঙ্কে এখনও এর একটি হিসাব রয়েছে। এর অধীনে চারটি গুদাম বর্তমানে মাদকদ্রব্য নিয়ন্ত্রণ অধিদপ্তরের মালিকানাধীন। গাঁজা উৎপাদনে নিষেধাজ্ঞার পর এর হিমাগারটি ইজারা দেওয়া হয়েছিলো যা আলু সংরক্ষণের জন্য ব্যবহৃত হতো। তবে কোভিড-১৯ এর বৈশ্বিক মহামারীর কারণে এটি আর পরে ইজারা দেওয়া যায়নি। বাংলানিউজ২৪.কমের মতে নওগাঁয় গাঁজা সোসাইটির এখনও অন্তত টাকার সম্পত্তি রয়েছে।
সমস্যা
গাঁজা সোসাইটি নির্বাচনের ভিত্তিতে কমিটি গঠন করতো যার ব্যবস্থাপনায় সমিতির সদস্যদের ভাতা প্রদান করা হতো। এর পাশাপাশি বেশ কিছু হাসপাতাল ও বিদ্যালয় তাদের টাকায় পরিচালিত হতো। কিন্তু ২০০৬ সালের নির্বাচনের বিরুদ্ধে একজন সদস্য আদালতে রিট দায়ের করার পর গাঁজা সোসাইটির দায়িত্ব একটি অন্তর্বর্তী কমিটির অধীনে আসে এবং এসব কার্যক্রম বন্ধ হয়ে যায়। এছাড়া সরকার নওগাঁ সদর উপজেলার সমবায় কর্মকর্তাকে গাঁজা সোসাইটির নির্বাহী কর্মকর্তা হিসেবে নিয়োগ দেয়ার পর এর তহবিল আত্মসাতের অভিযোগ উঠে। এর অংশীদারদের একাংশের মতে গাঁজা সোসাইটির কর্মচারী, রাজনৈতিক ব্যক্তিত্ব ও অসাধু দল বেআইনিভাবে এর সম্পত্তি দখল ও বিক্রি করেছে।
ড্রুপাল
ড্রুপাল একটি ওপেন সোর্স সফটওয়্যার যা, ওয়েব ফ্রেমওয়ার্ক ব্যবহারের জন্য তৈরি করা হয়েছে  পিএইচপি দিয়ে।
ড্রুপালের স্ট্যান্ডার্ড রিলিজ, যা ড্রুপাল কোর হিসাবে পরিচিত, এতে কন্টেন্ট ম্যানেজমেন্ট সিস্টেমের মতো বৈশিষ্ট্য রয়েছে। এর মধ্যে ব্যবহারকারীর অ্যাকাউন্ট নিবন্ধকরণ এবং রক্ষণাবেক্ষণ, মেনু পরিচালনা, আরএসএস ফিডস, ট্যাক্সোনমি, পৃষ্ঠা বিন্যাস এবং সিস্টেম প্রশাসন অন্তর্ভুক্ত। ড্রুপাল কোর ইনস্টলেশনটি একটি সাধারণ ওয়েবসাইট, একটি একক- বা বহু-ব্যবহারকারী ব্লগ, একটি ইন্টারনেট ফোরাম, বা একটি সম্প্রদায় ওয়েবসাইট হিসাবে ব্যবহার করা যেতে পারে।
ড্রুপাল নিজেকে ওয়েব অ্যাপ্লিকেশন ফ্রেমওয়ার্ক হিসাবে বর্ণনা করে।
ইতিহাস
জানুয়ারী ২০১৭ পর্যন্ত ১,১৮০,০০০ এরও বেশি ওয়েবসাইটে ড্রুপাল ব্যবহৃত হয়। এর মধ্যে কর্পোরেশন, মিডিয়া এবং প্রকাশনা সংস্থা, সরকারী, বেসরকারি সংস্থা, স্কুল এবং ব্যক্তি সহ শত শত সুপরিচিত প্রতিষ্ঠান অন্তর্ভুক্ত রয়েছে।
সম্প্রদায়
drupal.org এ প্রায় ৩০ টিরও বেশি জাতীয় সম্প্রদায় রয়েছে যারা ভাষা বিষয়ক সহায়তা প্রদান করে।
উল্লেখযোগ্য ড্রুপাল ব্যবহারকারীদের মধ্যে এনবিসি, তবুলা, প্যাচ এবং উই দ্যা পিপল রয়েছে।
সলওয়ে ফার্থ
thumb|right|সলওয়ে ফার্থের মানচিত্র thumb|সলওয়ে ফার্থে নিথ নদীর মোহনা সলওয়ে ফার্থ (Solway Firth) আইরিশ সাগরের একটি ফার্থ বা উপসাগর যা উত্তর-পশ্চিম ইংল্যান্ডকে দক্ষিণ স্কটল্যান্ড থেকে পৃথক করেছে। এটি ৬৪ কিলোমিটার দীর্ঘ এবং সর্বাধিক ৩৫ কিলোমিটার প্রশস্ত। সলওয়ে ফার্থে যেসমস্ত নদী পতিত হয়েছে, তাদের মধ্যে উত্তরে স্কটল্যান্ড থেকে এস্ক, আন্নান, নিথ, ডে এবং উর নদীগুলি এবং দক্ষিণে ইংল্যান্ড থেকে ইডেন এবং ডার্‌ওয়েন্ট নদীগুলি প্রধান। এখানকার প্রধান বন্দরগুলির মধ্যে আছে স্কটল্যান্ডের Kirkcudbright এবং ইংল্যান্ডের সিলথ, ম্যারিপোর্ট এবং হোয়াইটহ্যাভেন। এই উপসাগরটির একটি বিশেষ বৈশিষ্ট্য হল জোয়ারের সময় পানিপ্রবাহের দ্রুতি। জোয়ারগুলি গর্জন করে জলোচ্ছ্বাসজনিত বন্যার সৃষ্টি করে, যার স্থানীয় নাম Bore।
সলওয়ে ফার্থের বেশ কাছেই আইল অভ মান দ্বীপটি অবস্থিত। ফার্থটির উপকূলে মূলত মৎস্যশিকার ও আশেপাশের পাহাড় ও টিলায় চাষাবাদ হয়। এখানে পর্যটন শিল্পও বিকাশ লাভ করেছে।
মঠ
মঠ বলতে একটি হিন্দুধর্মীয় প্রতিষ্ঠানকে বুঝানো হয়,একটি মঠ ( /mʌt / ; সংস্কৃত : मठ, maṭha ) একটি সংস্কৃত শব্দ/তৎসম শব্দ যার অর্থ 'মহাবিদ্যালয়'। যেখানে কোন এক বিশেষ সম্প্রদায়ের ব্যক্তিবর্গ ধর্মীয় কারণে অবস্থান করেন এবং সেখানে উক্ত ধর্মীয় বিভিন্ন গুরুগণ উপদেশ প্রদান ও শিক্ষাদান করেন। যেমন: বেলুড় মঠ, রামকৃষ্ণ মঠ প্রভৃতি হিন্দু ধর্মীয় স্থাপনা।
ইতিহাস
মধ্যযুগের বিজয়নগর সাম্রাজ্যের মঠ গুলি, কৃষকদের সুদের বিনিময়ে ঋণ দিত । কৃষকরা এই ঋণ পরিশোধ না করতে পারলে মঠ গুলি তাদের জমি বাজেয়াপ্ত করতো ।
অ্যারন নেইবার
অ্যারন নেবার (জন্ম ২ ডিসেম্বর ১৯৭৭) একজন অবসরপ্রাপ্ত অস্ট্রেলীয় চাকতি নিক্ষেপকারী এবং গোলক নিক্ষেপকারী।
তিনি ১৯৯৮ কমনওয়েলথ গেমসে গোলক নিক্ষেপে ষষ্ঠ স্থান অর্জন করেন এবং ২০০৬ কমনওয়েলথ গেমসে চাকতি নিক্ষেপে ১১তম হন যেখানে তিনি ৪৯.৬১ মিটার ছুঁড়েছিলেন।
নেইবার ২০০১ সালে অস্ট্রেলিয়ান চ্যাম্পিয়ন হন। তার ব্যক্তিগত সেরা চাকতি নিক্ষেপ ছিল ৬৪.২৬ মিটার, যা মে ২০০৮ সালে ক্যালিফোর্নিয়ার স্যালিনাসে অর্জন করেছিলেন। তার ব্যক্তিগত সেরা গোলক নিক্ষেপ ছিল ১৮.৯৫ মিটার, যা জুলাই ১৯৯৮ সালে মেলবোর্নে অর্জন করেছিলেন।
মন মানে না (২০০৮-এর চলচ্চিত্র)
মন মানে না একটি বাংলা রোমান্টিক চলচ্চিত্র। ২০০৮ সালে মুক্তিপ্রাপ্ত সুজিত গুহ পরিচালিত এই চলচ্চিত্রে মুখ্য ভূমিকায় আছেন দেব, কোয়েল মল্লিক, তাপস পাল প্রমুখ। চলচ্চিত্রটি ১৯৯৫ সালের আমেরিকান চলচ্চিত্র ফ্রেঞ্চ কিস-এর পুনঃনির্মান।
কাহিনী
thumbnail|left|সুরিন্দার ফিলসের কর্ণধার নিসপাল সিং রানের সাথে দেব। মন মানে না চলচ্চিত্রের শ্যুটিংয়ের সময়।
রাহুল (দেব) ও রিয়া (কোয়েল মল্লিক) শিলিগুড়িতে একে অপরের সাথে পরিচিত হয়। রিয়া তার বন্ধুর সাথে দেখা করতে যাচ্ছে, পক্ষান্তরে রাহুল যাচ্ছে তার চুরি করা নেকলেসটি বেঁচতে। তাদের উভয়ের গন্তব্য দার্জিলিং।
রাহুল ও রিয়া নিজের অজান্তেই একে অপরের সাথে যুক্ত হয়ে পড়ে। এক পর্যায়ে পুলিশের হাত থেকে বাঁচার জন্য রাহুল যে চেইনটি বিক্রি করতে যাচ্ছিল সেটি রিয়ার ব্যাগে লুকিয়ে ফেলে। সেটি আবার অন্য এক চোরের হাতে পড়ে। এক পর্যায়ে রিয়া রাহুল-এর বাড়ি যায়। সেখানে সে বাড়ির অন্যদের সাথে পরিচিত হয়। পরিবারে রাহুলই শেষ ভরসা। এদিকে রাহুলকে পুলিশ (তাপস পাল) ধরেও ছেড়ে দেয়। অথচ রাহুলকে ধরার জন্য সে অনেক ছোটাছুটি করে।
এক সময়ে রিয়া বুঝতে পারে তার বন্ধু, যার সাথে সে দেখা করতে যাচ্ছে, আসলে একজন প্রতারক। তখন তার মন ভেঙে যায়।
মোজেজা আশরাফ মোনালিসা
মোজেজা আশরাফ মোনালিসা (জন্ম ৫ অক্টোবর, ১৯৮৪) হলেন একজন বাংলাদেশী মডেল, অভিনেত্রী, ও নৃত্যশিল্পী। তিনি ২০০০ সালে মিস ফটোজেনিক খেতাব লাভ করেন। ২০০২ এবং ২০০৭ সালে বাংলালিংক দেশ টু বিজ্ঞাপনে কাজ করার জন্য তিনি দুই বার মেরিল-প্রথম আলো পুরস্কার এ তারকা জরিপে সেরা নারী মডেলের পুরস্কার লাভ করেন।
মন মানে না (২০০৮-এর চলচ্চিত্র)
কাহিনী
শেষে রাহুল ও রিয়া এক অপরের সাথে আবারও অন্য এক পরিবেশে মিলিত হয়। তারা তাদের ভালবাসা স্বীকার করে নেয় এবং বিয়ে করে।
মোজেজা আশরাফ মোনালিসা
প্রাথমিক জীবন
মোনালিসার জন্ম ১৯৮৪ সালের ৫ অক্টোবর ঢাকায়। তার পিতা আশরাফ হোসেন এবং মাতা মমতাজ বেগম। ১৯৯৯ সালে তার পিতা মৃত্যুবরণ করেন। তিন বোনের মধ্যে মোনালিসা সবার ছোট। তার বড় দুই বোন মুনিরা ও মারিয়া।
মন মানে না (২০০৮-এর চলচ্চিত্র)
সংগীত
এই চলচ্চিত্রের সংগীত পরিচালনা করেন জিৎ গাঙ্গুলী।
মোজেজা আশরাফ মোনালিসা
কর্মজীবন
মোনালিসার সংস্কৃতি অঙ্গনে পদচারণা শুরু হয় ১০ বছর বয়সে নাচ ও মডেলিং দিয়ে। নৃত্যশিল্পী হিসেবে তিনি রাষ্ট্রীয় সফরে তুরস্ক যান। মডেলিংয়ে তারিক আনাম খান নির্দেশিত ফেয়ার অ্যান্ড লাভলির বিজ্ঞাপন দিয়ে তিনি প্রথম সকলের নজর কাড়েন। মডেলিংয়ের পাশাপাশি তিনি টেলিভিশন নাটকেও অভিনয় শুরু করেন। তার  বয়স যখন একুশ, কাগজের ফুল নাটকে অভিনয় করেন। পরে হুমায়ূন আহমেদ পরিচালিত তৃষ্ণা নাটকে অভিনয় করেন। ২০১১ সালে তিনি একপর্বের নাটক বাজি, একটু ভালোবাসা, বান্দুলুম ও রোমিওরা এবং ধারাবাহিক নাটক অল রাউন্ডার ও ভালো থেকো ফুল মিষ্টি বকুল এ অভিনয় করেন। ২০১২ সালে ঈদের বিশেষ নাটক চম্পাকলি এবং সাগর জাহান পরিচালিত সিকান্দার বক্স সিরিজের ছয় পর্বের মিনি ধারাবাহিক সিকান্দার বক্স এখন বিরাট মডেল এ মোশাররফ করিমের বিপরীতে অভিনয় করেন। এছাড়া মাহফুজ আহমেদের সাথে ফিজ-আপ এর বিজ্ঞাপনে কাজ করেন।
বিয়ের পর ২০১৩ সালে তিনি স্বামীর সাথে নিউ ইয়র্ক চলে যান। সেখানে তিনি যুক্তরাষ্ট্র-ভিত্তিক বাংলা চ্যানেল টাইম টিভির প্রোগ্রাম প্রধান হিসেবে কাজ করেন। তিন বছর পর তিনি দেশে ফিরে আসেন এবং আবার মডেলিং ও অভিনয় নিয়ে ব্যস্ত হয়ে পড়েন। এসময় তিনি যমুনা গ্রুপের ফ্যান ও ফ্রিজের বিজ্ঞাপনে কাজ করেন। বিজ্ঞাপন দুটি নির্দেশনা দেন সৈয়দ রাসেল। দীর্ঘ বিরতির পর তিনি আটটি ঈদের বিশেষ নাটকে অভিনয় করেন। তিনি মোশাররফ করিমের বিপরীতে সাগর জাহান পরিচালিত অ্যাভারেজ আসলাম ও সাজিন আহমেদ বাবু পরিচালিত ডিড সোলায়মান, ইরফান সাজ্জাদের বিপরীতে রায়হান জুয়েল পরিচালিত চিরকুট নাটকে অভিনয় করেন। এছাড়া মিস্টার পারফেকশনিস্ট, আন্তর্জাতিক মামা, এবং সজল নূরের বিপরীতে অনন্য ইমন নির্দেশিত রোমান্টিক ফিনিক্স ফ্লাই নাটকে তন্বী চরিত্রে এবং নাহিদ বাবু পরিচালিত আমি তুমি ও সে নাটকে অভিনয় করেন। আমি তুমি ও সে নাটকটি ধারণের প্রায় আটমাস পর ২০১৭ সালের এপ্রিলে মাছরাঙ্গা টেলিভিশন এ প্রচারিত হয়।
বিধবার ইদ্দত
ইসলাম ধর্ম মতে, একজন নারীর স্বামীর মৃত্যুর পর যে সময়কাল পর্যন্ত শোক ও অন্যত্র বিবাহ বন্ধনে আবদ্ধ হওয়া থেকে বিরত থাকতে হয় তাকে ‘বিধবার ইদ্দত’ বলে।
বিধবার ‍ইদ্দত ও সময়কাল:
বিধবা যদি গর্ভবতী হয়,তাহলে গর্ভপাত হওয়ার আগ পর্যন্ত তার ইদ্দত অর্থাৎ বাচ্চা প্রসব হওয়ার পর তার ইদ্দত পূর্ণ হবে। প্রসব মৃত্যুর পরের দিন হোক বা ছয় মাস পর হোক, বাচ্চা প্রসব হলেই তার ইদ্দত পূর্ণ হবে।
১। আল্লাহ কুরআনে ইরশাদ করেন:
وَاللَّائِي يَئِسْنَ مِنَ الْمَحِيضِ مِن نِّسَائِكُمْ إِنِ ارْتَبْتُمْ فَعِدَّتُهُنَّ ثَلَاثَةُ أَشْهُرٍ وَاللَّائِي لَمْ يَحِضْنَ ۚ وَأُولَاتُ الْأَحْمَالِ أَجَلُهُنَّ أَن يَضَعْنَ حَمْلَهُنَّ ۚ وَمَن يَتَّقِ اللَّهَ يَجْعَل لَّهُ مِنْ أَمْرِهِ
يُسْرًا
অর্থ : তোমাদের স্ত্রীদের মধ্যে যাদের ঋতুবর্তী হওয়ার আশা নেই, তাদের ব্যাপারে সন্দেহ হলে তাদের ইদ্দত হবে তিন মাস। আর যারা এখনও ঋতুর বয়সে পৌঁছেনি, তাদেরও অনুরূপ ইদ্দতকাল হবে। গর্ভবর্তী নারীদের ইদ্দতকাল সন্তানপ্রসব পর্যন্ত। যে আল্লাহকে ভয় করে, আল্লাহ তার কাজ সহজ করে দেন।
উপরের আয়াতের আলোকে স্পষ্ট বুঝা যায়ে যে, গর্ভবতী বিধবার ইদ্দত হলো বাচ্চা প্রসব।
২। বিধবা যদি গর্ভবতী না হয় তবে তার ইদ্দত হলো চার মাস দশ দিন।
আল্লাহ কুরআনে ইরশাদ করেন:
وَالَّذِينَ يُتَوَفَّوْنَ مِنكُمْ وَيَذَرُونَ أَزْوَاجًا يَتَرَبَّصْنَ بِأَنفُسِهِنَّ أَرْبَعَةَ أَشْهُرٍ وَعَشْرًا ۖ فَإِذَا بَلَغْنَ أَجَلَهُنَّ فَلَا جُنَاحَ عَلَيْكُمْ فِيمَا فَعَلْنَ فِي أَنفُسِهِنَّ بِالْمَعْرُوفِ ۗ وَاللَّهُ بِمَا تَعْمَلُونَ خَبِيرٌ
আল-বাকারা, আয়াত - 234
৩। ফকীহগণ বলেছেন:
عدة الحرة فی الوفة اربعة اشهر و عشرة ايام سواء کانت مدخولاً بهاء او لا مسلمة او کتابية.
(গর্ভবতী না হলে) একজন স্বাধীন নারী বিধবা র ইদ্দত হয়, চার মাস দশ দিন। সেই মহিলা র সাথে সহবাস করুক আর না করুক, মুসলিম হোক বা কিতাবী।
তাই বুঝা গেল, স্বাধীন নারী বিধবা গর্ভবতী না হলে ইদ্দত হবে চার মাস দশ দিন।
অতএব, উপর্যুক্ত পর্যালোচনায় বুঝা যায়, বিধবাদের দুই প্রকার :
ভরকেন্দ্র
থাম্ব|ভরকেন্দ্রের ভিজুয়াল উপস্থাপনা
সংজ্ঞা
কোন বস্তুর প্রতিটি কনার উপর ক্রিয়াশীল মাধ্যাকর্ষণ বলের লব্ধি ঐ বস্তুর যে বিন্দু দিয়ে যায় তাকেই বা সেই বিন্দু কেই ঐ বস্তুর ভরকেন্দ্র বলে। সেন্ট্রিয়ড বা কেন্দ্র এবং ভরকেন্দ্র মুলত একই। তবে বিভিন্ন জ্যামিতিক ক্ষেত্র যেমনঃ ত্রিভুজ, আয়তক্ষেত্র ইত্যাদির বেলায় বলা হয় সেন্ট্রিয়ড বা কেন্দ্র। পক্ষান্তরে শারীরিক গঠন আছে ওজন আছে অথবা সহজ কথায় বাস্তবিক আকার আছে যেমনঃ বই, তক্তা, রড, ইট ইত্যাদির ক্ষেত্রে ভরকেন্দ্র কথাটি ব্যবহার করা হয়।
'জাম-দ্ব্যাংস-স্মোন-লাম
'জাম-দ্ব্যাংস-স্মোন-লাম (১৭৫০-১৮১৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতষট্টিতম দ্গা'-ল্দান-খ্রি-পা বা প্রধান ছিলেন।
রচনা
তিনি বহু গ্রন্থ রচনা করেন, যার মধ্যে ব্যাং-ছুব-লাম-রিম-গ্যি-স্ঙ্গোন-'গ্রো-স্ব্যোর-বা'ই-ছোস-দ্রুগ-গি-খ্রিদ-য়িগ-ছেন-মো-'জাম-দ্ব্যাংস-ব্লা-মা'ই-দ্গোংস-র্গ্যান, ব্যাং-ছুব-লাম-রিম-গ্যি-রিম-পা-ছুং-ঙ্গু'ই-জিন-ব্রিস-ব্লো-গ্সাল-র্গ্যা-ম্ত্শো'ই-'জুগ-ঙ্গোগ্স , দ্গে-স্লোং-গি-ব্স্লাব-ব্যা'ই-স্দোম-ত্শিগ-থুব-ব্স্তান-গ্সাল-ব্যেদ প্রভৃতি গ্রন্থগুলি সর্বাপেক্ষা উল্লেখযোগ্য।
সর্বজনীন সমন্বিত সময়
right|thumb|250px|আন্তর্জাতিক সময় অঞ্চলসমূহ সর্বজনীন সমন্বিত সময় (Coordinated Universal Time; সংক্ষেপে UTC) এক ধরনের আদর্শ বা মান সময় যা বিশ্বের সর্বত্র অনুসরণ করা হয়। এই আদর্শ মানটি অত্যন্ত নিখুঁত আণবিক গণনার উপর ভিত্তি করে প্রতিষ্ঠিত হয়েছে। সর্বজনীন সমন্বিত সময়ের সেকেন্ডগুলি আন্তর্জাতিক আণবিক সময় দ্বারা সংজ্ঞায়িত এবং পৃথিবীর ক্রমাগত ধীর ঘূর্ণন বা অন্যান্য অসঙ্গতিকে দূর করার জন্য অনিয়মিত বিরতিতে অধিসেকেন্ড যোগ করা হয়। ১৯৬০ সালের ১লা জানুয়ারিতে প্রথমবারের মত এটিকে ব্যবহার করা হয়, তবে তখনও এটি বিধিবদ্ধ ছিল না। 'দিবালোক সময় সংরক্ষণ' এই সময়বিধিতে মানা হয়নি। এটি গ্রিনিচ মান সময়ের উন্নত সংস্করণ।
১৯৬০ সালের ১লা জানুয়ারি তারিখে বিশ্বের সর্বত্র সময় ও কম্পাঙ্কের সম্প্রচারের সমন্বয় কার্যক্রম শুরু হয়। ১৯৬৩ সালে প্রথম আন্তর্জাতিক বেতার পরামর্শক সমিতি (সিসিআইআর, CCIR, Comité consultatif international pour la radio) সুপারিশ নং ৩৭৪ মান-কম্পাঙ্ক ও সময়-সংকেত নিঃসরণসমূহ প্রকাশের মাধ্যমে সর্বজনীন সমন্বিত সময় আনুষ্ঠানিকভাবে গৃহীত হয়। তবে আনুষ্ঠানিক শব্দসংক্ষেপ ইউটিসি, আনুষ্ঠানিক ইংরেজি নাম কোঅর্ডিনেটেড ইউনিভার্সাল টাইম এবং আনুষ্ঠানিক ফরাসি নাম তঁ উ্যনিভের্সেল কোঅর্দোনে (Temps universel coordonné) ১৯৬৭ খ্রিস্টাব্দের আগে গৃহীত হয়নি।
এই পদ্ধতিটিতে বেশ কয়েকবার উপযোজন সাধন করা হয়েছে। সংক্ষিপ্ত সময়ের জন্য সময়-সমন্বয়কারী বেতার সংকেতগুলি একই সাথে সর্বজনীন সমন্বিত সময় এবং "ধাপযুক্ত পারমাণবিক সময়" (Stepped Atomic Time, SAT) উভয়ই সম্প্রচার করত। ১৯৭০ সালে নতুন একটি সর্বজনীন সমন্বিত সময় গৃহীত হয় এবং ১৯৭২ সালে এটিকে বাস্তবায়ন করা হয়। ভবিষ্যৎ উপযোজন সরল করার উদ্দেশ্যে অধিসেকেন্ডের ধারণাটি গৃহীত হয়।
সর্বজনীন সমন্বিত সময়ের বর্তমান সংস্করণটি আন্তর্জাতিক টেলিযোগাযোগ ইউনিয়নের স্ট্যান্ডার্ড-ফ্রিকুয়েন্সি অ্যান্ড টাইম-সিগনাল এমিশনস (Standard-frequency and time-signal emissions, "মান-কম্পাঙ্ক ও সময়-সংকেত নিঃসরণসমূহ") শীর্ষক সুপারিশটিতে (সুপারিশ নং ITU-R TF.460-6) সংজ্ঞায়িত করা হয়েছে। এটি আন্তর্জাতিক পারমাণবিক সময়ের উপরে ভিত্তি করে সৃষ্টি করা হয়েছে এবং অনিয়মিত বিরতিতে এটির সাথে এমনভাবে অধিসেকেন্ড যোগ করা হয়, যাতে আন্তর্জাতিক পারমাণবিক সময়ের সাথে পৃথিবীর ঘূর্ণনের মাধ্যমে পরিমাপকৃত সময়ের ক্রমপুঞ্জীভূত পার্থক্যগুলি দূর করা যায়। অধিসেকেন্ডগুলিকে প্রয়োজন অনুযায়ী এমনভাবে যোগ করা হয় যাতে সর্বজনীন সমন্বিত সময় সর্বজনীন সময়ের ইউটি১ প্রকারণটির সাথে ০.৯ সেকেন্ড বা তার চেয়ে কম ব্যবধান বজায় রাখে।
বহিঃসংযোগ
Aikajärjestelmä
অ্যাথামাস
গ্রিক পুরাণে, অ্যাথামাস (Athamas) ছিলেন বিওটিয়ার একজন রাজা।
পরিবার
তিনি এওলাস এবং এনারেতির পুত্র, এবং তার প্রথম স্ত্রী দেবী নেফেলি ও অন্যান্য স্ত্রী ইনো ও থেমিস্টোর দ্বারা তার কয়েকজন সন্তান ছিল। নেফেলির গর্ভে তার প্রথম দুই যমজ সন্তানের জন্ম হয় - পুত্র ফ্রিক্সাস ও কন্যা হেলি। সেই সাথে নেফেলির গর্ভে মেকিস্টোস নামে তার আরেক পুত্রেরও জন্ম হয়। তিনি পরবর্তীকালে ক্যাডমাসের কন্যা ইনোকে বিয়ে করেন, যার গর্ভে লিয়ারকেস ও মেলিকার্টেস নামে দুজন সন্তানের জন্ম হয়।
পুরাণ
বাম|থাম্ব|304x304পিক্সেল| "টিসিফোন ম্যাডেনস অ্যাথামাস অ্যান্ড ইনো" (১৭শ শতাব্দী) ফ্রিক্সাস এবং হেলিকে তাদের সৎ মা ইনো ঘৃণা করতেন। ইনো এই যমজদের হাত থেকে রেহাই পেতে একটি ষড়যন্ত্র করে নগরের সমস্ত ফসলের বীজ পুড়িয়ে ফেলেন, যাতে সেগুলি থেকে ফসল না তৈরি হতে পারে। দুর্ভিক্ষে ভীত হয়ে স্থানীয় কৃষকরা নিকটবর্তী ভবিষ্যৎ-কথকের সহায়তা চেয়েছিলেন। ইনো সেই ভবিষ্যৎ-কথকের কাছে প্রেরিত লোকদের ঘুষ দিয়ে বলে, তারা যেন সবাইকে জানায় ভবিষ্যৎ-কথক বলেছে নগরের সংকট কাটাতে ফ্রিক্সাসের বলি দিতে হবে। অ্যাথামাস অনিচ্ছায় রাজি হন। তবে, ফ্রিক্সাসকে হত্যা করার আগে, তার মা নেফিলি একটি স্বর্ণের ভেড়া পাঠায় আর তাতে চড়ে ফ্রিক্সাস ও হেলি পালিয়ে যায়। তাদের যাত্রা শুরুর স্থলটি বিভিন্ন স্থানে থেসালির হ্যালোস বা বিওটিয়ার অর্কোমেনাস হিসেবে নথিভূক্ত হয়েছে। ফ্রিক্সাস ও হেলিকে বলা হয়েছিল উড্ডয়নের সময় নিচের দিকে না তাকাতে। তারপরো হেলি নিচের দিকে তাকায় ও ভয় পেয়ে ভেড়া থেকে পড়ে গিয়ে ইউরোপ ও এশিয়ার মধ্যবর্তী প্রণালীতে ডুবে যায় ও মারা যায়, প্রণালীটির নামকরণ করা হয়েছিল তার নামের সাথে মিলিয়ে হেলিসপন্ট, যার অর্থ হেলির সাগর (এখন দারদানেলিস নামে পরিচিত)। ফ্রিক্সাস কলচিসে পৌঁছে যায় যেখানে সেখানকার রাজা ও সূর্যদেব হেলিয়সের পুত্র ঈটিজ তাকে সাদরে অভ্যর্থনা জানান এবং তার সাথে নিজের কন্য ক্যালসিওপির বিবাহ দেন। কৃতজ্ঞতাস্বরূপ ফ্রিক্সাস ভেড়াটিকে দেবতা জিউসের কাছে উৎসর্গ করেন এবং ঈটিজকে এর স্বর্ণের পশম উপহার দেন। ঈটিজ স্বর্ণের পশমটিকে তার রাজ্যে অবস্থিত দেবতা আরেসের পবিত্র কুঞ্জবনের একটি বৃক্ষে ঝুলিয়ে রাখেন, যা একটি নির্ঘুম ড্রাগন পাহাড়া দেয়। পরবর্তিতে জ্যাসন ও তার আর্গোনটরা এই স্বর্ণের পশম উদ্ধার করেন। থাম্ব|310x310পিক্সেল| [[গডফ্রিড ম্যাস দ্বারা অঙ্কিত "অ্যাথামাস টিয়ারিং অ্যাপার্ট হিস চিলড্রেন" ]] পরবর্তীতে, ইনো তার বোন সেমিলির পুত্র ডায়োনিসাস এর প্রতিপালনের ভার নেন, যা হেরার তীব্র ঈর্ষার কারণ হয়। প্রতিহিংসায় হেরা তার স্বামী অ্যাথামাসকে পাগল বানিয়ে দেন। অ্যাথামাস পাগল হয়ে তার এক পুত্র লিয়ারকাসকে একটি মেষ ভেবে হত্যা করে, এবং ইনোকে মারার জন্য উন্মত্ত হয়ে ধেয়ে আসেন। ইনো, তার উন্মত্ত স্বামীর তাড়া থেকে বাঁচতে, পুত্র মেলিকার্টিসকে নিয়ে সমুদ্রে ঝাপ দেন। বিকল্প আরেকটি গল্পে ইনোও পাগল হয়ে যান, এবং তিনি তার পুত্র মেলিকার্টিসকে একটি কড়াই তে সিদ্ধ করেন। এরপর তিনি সেই কড়াই নিয়ে সমুদ্রে ঝাপ দেন। দেবতা সহানুভূতিশীল জিউস চাননি ইনো মারা যান। তাই তিনি ইনো ও তার পুত্র মেলিকার্টিসকে দেব-দেবীতে রূপান্তরিত করেন। এরপর উভয়ই সমুদ্রের দেবদেবীতে পরিণত হন এবং উপাস্য হন। ইনো দেবী লিউকোথিয়া ও মেলিকার্টিস দেবতা প্যালিমনে রূপান্তরিত হন।
পুত্রহত্যার গ্লানি নিয়ে অ্যাথামাস বিওটিয়া ত্যাগ করেন। একজন ভবিষ্যৎবক্তা তাকে এমন একটি স্থানে বসতি স্থাপন করতে বলেন যেখানে তিনি বন্য জন্তুর কাছ থেকে আতিথেয়তা লাভ করবেন। এটি তিনি পান থেসালির ফ্‌থিওটিসে, যেখানে তিনি অদ্ভুতভাবে নেকড়েখেকো ভেড়া দেখতে পান। তিনি সেখানে গেলে ভেড়াগুলো হাড়গুলো রেখে পালিয়ে যায়। এই দেখে অ্যাথামাস বুঝতে পারেন ভবিষ্যদ্বক্তার বাণী পুর্ণ হয়েছে। তিনি সেখানেই বসতি নির্মাণ করেন এবং থেমিস্টো নামে একজন নারীকে বিবাহ করেন (যার গর্ভে স্কেনিয়াস, লিউকন, টোউয়াস এবং/অথবা অন্যান্য সন্তানের জন্ম হয়)। এই স্থানটি পরবর্তীতে অ্যাথামানীয় সমভূমি নামে পরিচিত হয়।
কিছু সূত্র অনুসারে অ্যাথামাস তার দ্বিতীয় স্ত্রী ইনোকে মৃত ভেবে থেমিস্টোকে বিবাহ করেন, কিন্তু দেখা যায় ইনো জীবিত আছেন, এবং তিনি মায়েনাডদের সাথে পারনাসাস পর্বতে বাস করছেন। অ্যাথামাস ইনোকে তার গৃহে নিয়ে আসেন কিন্তু তার এই আগমনকে তিনি গোপন রাখেন। কিন্তু থেমিস্টো আবিষ্কার করেন যে ইনো ফিরে এসেছেন, এবং এর প্রতিশোধ নেবার জন্য তিনি ইনোর সন্তানদের হত্যা করার সিদ্ধান্ত নেন। কিন্তু তিনি জানতেন না যে এই ইনো আসলে কে, তিনি ইনোকে দেখার পর তাকে নিজের ভৃত্যা হিসেবে নিয়োগ দেন, এবং তাকে তার নিজের সন্তানদেরকে সাদা পোশাক পরাতে ও ইনোর সন্তানদেরকে কালো পোশাক পরাতে বলেন। এরপর থেমিস্টো সবকটা কালো পোশাক পরা শিশুকে হত্যা করেন। কিন্তু থেমিস্টো এটা বুঝতে পারেনি যে ইনো তাদের সন্তানদের পোশাক পরিবর্তন করে ফেলেছিল, আর ফলে থেমিস্টো নিজের সন্তানদেরই হত্যা করেছেন। এটি আবিষ্কারের পর থেমিস্টো আত্মহত্যা করেন। স্যুডো-অ্যাপোলোডোরাস অনুসারে, থেমিস্টো ইনোর মৃত্যুর পর অ্যাথামাসকে বিবাহ করেন, এবং শিশুদের হত্যা করার এই ঘটনাটি ঘটেনি।
ক্যালসিওপির গর্ভে ফ্রিক্সাসের চার পুত্র জন্মলাভ করে (কোন কোন সূত্র অনুসারে পাঁচ)। এই চারজন ছিল আরগুস, ফ্রন্টিস, মেলাস ও সাইটিসোরাস, যারা স্বর্ণমেষের চামড়া আনার অভিযানে আর্গোনটদের সেনাদলে যোগ দিয়েছিল। এই চারজন ছাড়াও কোন কোন সূত্র অনুসারে ফ্রিক্সাস ও ক্যালসিওপির প্রেসবন নামে আরও একজন পুত্রের কথার উল্লেখ আছে, যার উল্লেখ কখনই পূর্বোক্ত চার ভাই এর সাথে করা হয়নি। অ্যাথামাসের কোন পুত্রসন্তান অবশিষ্ট না থাকায় তিনি তার ভাই সিসিফাস এর দুই পৌত্র হেলিয়ার্টাস ও করোনাসকে (সিসিফাসপুত্র থারস্যান্ডারের পুত্র) দত্তক নেন, এবং তাদের হাতে রাজত্ব দিয়ে যান। করোনাস তার প্রাপ্ত অঞ্চলে করোনিয়া নামে একটি নগর প্রতিষ্ঠা করেছিলেন। প্রেসবন কলচিস থেকে বিওটিয়ায় ফিরে এলে তাকে তার পিতামত অ্যাথামাস এর পালকপুত্র হেলিয়ার্টাস ও করোনাস এর থেকে তার রাজত্ব লাভ করেন। প্রেসবনের পর তার পুত্র ক্লাইমেনাস অরকোমেনাসের রাজা হন।
অ্যাথামাস এর রাজ্যের একটি অংশ ও অ্যাথামাস নিজে উত্তর-পশ্চিম দিকে সরে যায়, এবং এপিরাসের পিন্ডাস পর্বতমালায় স্থান করে নেয়, যাকে অ্যাথামানীয় পর্বতমালা বলা হয়। তাই সেই অঞ্চলের জনগোষ্ঠী আজ অ্যাথামানীয় নামে পরিচিত।
১৯৯৬ ক্রিকেট বিশ্বকাপ
১৯৯৬ ক্রিকেট বিশ্বকাপ (আনুষ্ঠানিকভাবে উইলস বিশ্বকাপ ১৯৯৬ নামে পরিচিত) হল আন্তর্জাতিক ক্রিকেট কাউন্সিল (আইসিসি) পরিচালিত বিশ্বকাপ ক্রিকেটের ৬ষ্ঠ আসর। প্রতিযোগিতাটি ১৪ ফেব্রুয়ারি থেকে ১৭ মার্চ তারিখ পর্যন্ত ভারত ও পাকিস্তানে দ্বিতীয়বার এবং শ্রীলঙ্কায় প্রথমবারের মতো যৌথভাবে অনুষ্ঠিত হয়। ব্যবসায়িক অংশীদারীত্বের কারণে এ প্রতিযোগিতাটি আইটিসি’র উইলস ব্র্যান্ডের সৌজন্যে উইলস বিশ্বকাপ নামে পরিচিতি পায়।
পাঞ্জাবের লাহোরের গাদ্দাফি স্টেডিয়ামে অনুষ্ঠিত চূড়ান্ত খেলায় অস্ট্রেলিয়া দলকে পরাজিত করার মাধ্যমে সহঃ স্বাগতিক দল শ্রীলঙ্কা প্রথমবারের মতো বিশ্বকাপ জয় করে।
স্বাগতিক দেশ
১৯৯৬ বিশ্বকাপে ভারত, পাকিস্তান ও শ্রীলঙ্কা যৌথভাবে স্বাগতিক দেশের মর্যাদা পায়। প্রতিযোগিতার কোন খেলা আয়োজনের পূর্বেই বিতর্ক তুঙ্গে পৌঁছে। অস্ট্রেলিয়া এবং ওয়েস্ট ইন্ডিজ দল জানুয়ারি, ১৯৯৬ সালে তামিল টাইগার্সের কেন্দ্রীয় ব্যাংকে বোমাবর্ষণের ঘটনায় নিরাপত্তা নিয়ে প্রশ্ন তোলে। শ্রীলঙ্কা কর্তৃপক্ষ দল দু’টোর জন্য সর্বোচ্চ নিরাপত্তা ব্যবস্থা প্রদানের ঘোষণা দেয়। আন্তর্জাতিক ক্রিকেট কাউন্সিল কর্তৃপক্ষও দেশটি নিরাপদ বলে ঘোষণা দেয়। ব্যাপক আলোচনা হওয়া স্বত্ত্বেও অস্ট্রেলিয়া এবং ওয়েস্ট ইন্ডিজ নির্ধারিত খেলায় অংশ নেয়নি। ফলে, আইসিসি উভয় খেলায় শ্রীলঙ্কা দলকে বিজয়ী ঘোষণা দেয় ও স্বয়ংক্রিয়ভাবে দলটি কোয়ার্টার-ফাইনাল খেলার যোগ্যতা অর্জন করে।
স্বাগতিক শহর ও মাঠ
ভারতে ১৭টি পৃথক স্টেডিয়ামে ১৭ খেলা, পাকিস্তান ৬ স্টেডিয়ামে ১৬ খেলা এবং শ্রীলঙ্কার ৩ স্টেডিয়ামে ৪ খেলা অনুষ্ঠিত হয়।
অংশগ্রহণকারী দল
১৯৯৬ বিশ্বকাপে তিনটি দেশের অভিষেক ঘটে: সংযুক্ত আরব আমিরাত, নেদারল্যান্ডস ও কেনিয়া। তন্মধ্যে নেদারল্যান্ডস গ্রুপ-পর্বের ৫টি খেলাতেই পরাজিত হয়; সংযুক্ত আরব আমিরাত কেবলমাত্র নেদারল্যান্ডসকে পরাভূত করে। অন্যদিকে কেনিয়া পুনেতে অনুষ্ঠিত খেলায় ওয়েস্ট ইন্ডিজকে বিস্ময়করভাবে পরাজিত করে।
গ্রুপ-পর্ব
শ্রীলঙ্কা দলের কোচ ডেভ হোয়াটমোর ও অধিনায়ক অর্জুনা রানাতুঙ্গা প্রথম ১৫ ওভারের ফিল্ডিং সীমাবদ্ধতাকে কাজে লাগাতে ম্যান অব দ্য সিরিজ পুরস্কার বিজয়ী সনাথ জয়াসুরিয়া ও রমেশ কালুবিতরাণাকে ব্যাটিং উদ্বোধন করতে পাঠান। একসময় ৫০ কিংবা ৬০ রানের উদ্বোধনী জুটিকে যেখানে সাফল্যজনক বলা হতো, সেখানে তারা প্রথম ১৫ ওভারে ভারত ও কেনিয়ার বিপক্ষে রান তোলে যথাক্রমে ১১৭ ও ১২৩ রান। এছাড়াও, কোয়ার্টার-ফাইনালে ইংল্যান্ডের বিপক্ষে ১২১ এবং সেমি-ফাইনালে ৮৬ তোলে ভারতের বিপক্ষে।
কেনিয়ার বিপক্ষে নির্ধারিত ৫০ ওভারে শ্রীলঙ্কা ৫ উইকেটে ৩৯৮ রান করে যা একদিনের আন্তর্জাতিকে তৎকালীন সর্বোচ্চ রান ছিল। পরবর্তীতে এপ্রিল, ২০০৬ সালে এ রেকর্ডটি ভেঙ্গে যায়।